EPG รับรางวัล “องค์กรดีเด่นแห่งปี 2564” สาขาส่งเสริมสิ่งแวดล้อม-พลังงาน
EPG คว้ารางวัล “องค์กรดีเด่นแห่งปี 2564” สาขาส่งเสริมสิ่งแวดล้อมและพลังงาน สะท้อนแบบอย่างที่ดีต่อสังคมและสาธารณชน
29 พ.ย. 2564

นายชำนาญ วิทูรปกรณ์ รองประธานเจ้าหน้าที่บริหาร สายธุรกิจฉนวนยางกันความร้อน/เย็น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ได้รับมอบประกาศเกียรติคุณรางวัล “องค์กรดีเด่นแห่งปี” ประจำปี 2564 สาขาส่งเสริมสิ่งแวดล้อมและพลังงาน จาก พลอากาศเอกชลิต พุกผาสุข องคมนตรี กรรมการและเลขาธิการมูลนิธิพระดาบสในโครงการหนึ่งล้านกล้าความดีตอบแทนคุณแผ่นดิน มูลนิธิเพื่อสังคมไทย โดยคัดสรรองค์กรที่มีคุณสมบัติเหมาะสม สร้างสรรค์ประโยชน์ทางเศรษฐกิจ สังคมและประเทศชาติ มีวิธีปฏิบัติที่เป็นเลิศในการดำเนินกิจการจนประสบผลสำเร็จ และมีการตอบแทนคุณแผ่นดินในรูปแบบต่างๆ เป็นแบบอย่างที่ดีต่อสังคมและสาธารณชน ณ หอประชุมกองทัพอากาศ กรุงเทพฯเมื่อเร็วๆ นี้